बागसा जिलानि बाथौफुरिनि गेलेग्रा फोथाराव दिनै भारत हादरनि उदांस्रि सान 15 आगष्टनि फिरफिला बिर होयो आसामनि मन्थ्रि भबेश कलिताया। फिरफिला बिर होनायनि उनाव मन्थ्रि बिथाङा बुङो दि  बागसा जिलाया आसामनि मोनसे मख’जाथाव जिला । जिलाया आबाद दिहुननायनि सायाव मैखोम बिहोमा दं । बिथाङा बुंबावोदि जों गावनि आथिङाव गाव गसंनो हाथार नांगोननि सम सफैबाय । जों जायगायावनो दिहुननाय आबाद गोबां बिबां खालामनो नांगोन। जों जोंनि आबादफोरखौ  फाननो हानांगोन, अब्लासो जों जोंनि हादरखौ जाफुंसार हादरसिम लांनो हागोन होननानै दै जगाय मन्थ्रि भबेश कलिताया बिबुंथियाव  बुङो। बागसा जिलानि बाथौफुरिनि गेलेग्रा फोथाराव खुंनाय 74 थि उदांस्रि सान फालिथायखौ दैदेनदोंमोन बागसा जिला फोरमान आरो सुबुं फोनांजाब मावख’गिरि हेमचन्द्र पाठकआ।  हाबाफारियाव बागसा जिला बेंगिरि रन्जन गगै, जिला पुलिस नायगिदिंगिरि थुबे प्रतिक बिजय कुमार,  सापागुरि बिधान सभा समष्टिनि एम एल ए थानेस्वर बसुमतारीजों लोगोसे जिलानि गोजौ थाखोनि मावख’गिरिफोरा नुजाथियो। बागसा जिलानि बाथौफुरियाव फालिनाय   74 थि उदांस्रि सानाव  बागसा जिला पुलिस आरो गुबुन रौनियाफोरा मास्ट पास्ट दिन्थिफुङो।